A Bizottság 93/46/EGK irányelve
(1993. június 22.)
a kábítószerek és pszichotróp anyagok tiltott előállítása során felhasznált egyes anyagok gyártásáról és forgalomba hozataláról szóló 92/109/EGK tanácsi irányelv mellékleteinek felváltásáról és módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a kábítószerek és pszichotróp anyagok tiltott előállítása során felhasznált egyes anyagok gyártásáról és forgalomba hozataláról szóló 1992. december 14-i 92/109/EGK tanácsi irányelvre [1], és különösen annak 10. cikkének (3) bekezdésére,
mivel az Egyesült Nemzetek Kábítószerügyi Bizottsága által a szafrol, piperonal és izoszafrol anyagoknak az 1988. évi ENSZ-egyezmény mellékletének I. táblázatába történő felvételét előíró, 1992 áprilisában hozott határozatot akként kell hatályba léptetni, hogy az említett anyagok az irányelv I. mellékletében a 2. kategóriából átkerüljenek az 1. kategóriába, és törlésre kerüljenek a II. mellékletből,
mivel ez a módosítás összehangolja az irányelvet a 900/92/EGK rendelettel [2] módosított, valamint a 3769/92/EGK bizottsági rendelettel [3] végrehajtott és módosított, az egyes anyagok kábítószerek és pszichotróp anyagok tiltott előállítására való eltérítésének megakadályozására irányuló intézkedések megállapításáról szóló 3677/90/EGK tanácsi rendelettel [4],
ELFOGADTA EZT AZ IRÁNYELVET:
1. cikk
A 92/109/EGK irányelv I. és II. melléklete helyébe ennek az irányelvnek az I. és II. melléklete lép.
2. cikk
A tagállamok meghozzák azokat a rendelkezéseket, amelyek szükségesek ahhoz, hogy ennek az irányelvnek 1993. július 1-je előtt megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
3. cikk
Ennek az irányelvnek a tagállamok a címzettjei.
Kelt Brüsszelben, 1993. június 22-én.